Лица Име Идентифицираща информация Основания за включване в списъка Дата на включване в списъка „10 Ruvugayimikore PROTOGÈNE изв. също като Ruhinda, Gaby Ruhinda, Zorro Midende Дата на раждане: 1968 или 1969 г. Пол: мъжки Длъжност или професия: ръководител на Демократичните сили за освобождение на Руанда — Forces Combattantes Abacunguzi (FDLR–FOCA); Ръководител на групировката Maccabé (бивша Commando de recherche et d'action en profondeur (CRAP)) на FDLR-FOCA Ruvugayimikore Protogène е ръководител на Демократичните сили за освобождение на Руанда — Forces Combattantes Abacunguzi (FDLR–FOCA), неправителствена въоръжена групировка, действаща в източната част на ДРК. Той ръководи по-специално групировката Maccabé (известна преди като Commando de recherche et d’action en profondeur (CRAP) на FDLR–FOCA. FDLR–FOCA, включително групировката Maccabé, допринася за въоръжения конфликт, нестабилността и несигурността в ДРК, по-специално чрез насилие и тежки нарушения на правата на човека, включително нападения срещу цивилни лица, убийства, насилие срещу деца, изнасилвания и други актове на сексуално насилие. Следователно в качеството си на ръководител на FDLR–FOCA Ruvugayimikore Protogène участва в планирането, ръководенето или извършването на действия, които съставляват тежки нарушения на правата на човека в ДРК или погазване на такива права. Той е отговорен и за поддържането на въоръжения конфликт, нестабилността и несигурността в ДРК. 8.12.2022 г. 11 Meddie NKALUBO изв. също като Mohammed Ali Nkalubo, Abul Jihad, Punny Boy Дата на раждане: 1991 г., 1992 г. или 1993 г. Гражданство: Уганда Пол: мъжки Длъжност или професия: старши ръководител на Алианса на демократичните сили Meddie Nkalubo е старши лидер на Алианса на демократичните сили (ADF), неправителствена въоръжена групировка, действаща в Уганда и източната част на ДРК. Установено е, че е натоварен с различни отговорности в ADF, включително комуникация и пропаганда, вербуване, изработка на оръжия и сближаване с ИДИЛ (Даиш). ADF допринася за въоръжения конфликт, нестабилността и несигурността в ДРК (особено в провинциите Итури и Северно Киву), по-специално чрез насилие и тежки нарушения на правата на човека, включително нападения срещу цивилни лица, убийства и отвличания. Следователно в качеството си на старши ръководител и поради различните си отговорности в ADF Meddie Nkalubo участва в планирането, ръководенето или извършването на действия, които представляват тежки нарушения или погазване на правата на човека в ДРК. Той е отговорен също така за поддържането на въоръжения конфликт, нестабилността и несигурността в ДРК. 8.12.2022 г. 12 Justin BITAKWIRA изв. също като Bihona-Hayi Дата на раждане: 5.12.1960 г. Място на раждане: Lemera, ДРК Гражданство: ДРК Пол: мъжки Длъжност или професия: Политик, бивш национален министър и председател на Алианса за републиката и националното самосъзнание Justin Bitakwira е конгоански политик, бивш министър и член на политическата партия „Съюз за конгоанската нация“. В публичните си речи той постоянно подстрекава към насилие и насърчава дискриминацията и враждебното отношение към общността Banyamulenge, която е била обект на целенасочени действия и нападения от въоръжени групировки. Тези подстрекателски изказвания и послания допринасят за подхранването на конфликта и насилието в ДРК, по-специално в региона Hauts-Plateaux, характеризиращ се с междуобщностни конфликти. Поради това Justin Bitakwira е отговорен за поддържането на въоръжения конфликт, нестабилността и несигурността в ДРК посредством подстрекаване към насилие. 8.12.2022 г. 13 Joseph Nganzo Olikwa TIPI изв. също като Полковник Tipi Ziro Ziro, Joseph Ngadjole, Joseph Nganzole Olikwa Дата на раждане: 10.11.1977 г. Място на раждане: Bunia Fataki, ДРК Гражданство: ДРК Пол: мъжки Ранг: Полковник от ВС на ДРК Длъжност: Заместник-командир на 12-та бригада за бързо реагиране в Minembwe, бивш командир на 312-и батальон на 31-ва главна отбранителна бригада Военен идентификационен номер: 1-77-96-32692-76 Joseph Nganzo Olikwa Tipi е бил командир на 312-и батальон на 31-ва главна отбранителна бригада на въоръжените сили на Демократична република Конго (ВС на ДРК) до януари 2022 г. Между юни и декември 2021 г. силите на 312-и батальон, намиращи се под негово командване и отговорност, са извършвали нападения срещу цивилни лица и тежки нарушения на правата на човека, и по-специално изнасилвания на жени. Joseph Nganzo Olikwa Tipi продължава да бъде високопоставен офицер във ВС на ДРК като полковник и заместник-командир на 12-а бригада за бързо реагиране в Minembwe (Южно Киву). Поради заеманата длъжност той носи отговорност за извършените неотдавна от ВС на ДРК нарушения на правата на човека. Следователно Joseph Nganzo Olikwa Tipi е участвал в планирането, ръководенето или извършването на действия, които представляват тежки нарушения или погазване на правата на човека в ДРК. 8.12.2022 г. 14 Désiré LONDROMA NDJUKPA изв. също като Désiré Lokana Lokanza Пол: мъжки Длъжност или професия: ръководител по отбраната на CODECO URDPC („charge of defence“) Désiré Londroma Ndjukpa е ръководител на Кооператива за развитие на Конго/Съюз на революционерите за отбраната на конгоанския народ (CODECO URDPC), идентифициран като ръководител по отбраната („charge of defence“) и един от ръководителите на своето политическо крило. CODECO URDPC е неправителствена въоръжена групировка, която действа в източната част на ДРК и допринася за въоръжения конфликт, нестабилността и несигурността в ДРК, по-специално чрез насилие и тежко погазване на правата на човека, включително убийства, сексуално насилие и нападения над цивилни лица, например нападенията на лагерите за вътрешно разселени лица, извършени от средата на ноември 2021 г. до февруари 2022 г., и насочени по-специално срещу общността Hema. Следователно в качеството си на ръководител на CODECO URDPC Londroma Ndjukpa е участвал в планирането, ръководенето или извършването на действия, които представляват тежки нарушения или погазване на правата на човека в ДРК. Той е отговорен и за поддържането на въоръжения конфликт, нестабилността и несигурността в ДРК. 8.12.2022 г. 15 Willy NGOMA Друго име: Майор Willy NGOMA изв. също като Майор Willy Ngoma Пол: мъжки Длъжност или професия: Говорител на Движение 23 Март/Конгоанска революционна армия (M23/ARC) Willy Ngoma е основният говорител на Движението 23 март/Конгоанска революционна армия (M23/ARC) — неправителствена въоръжена групировка, действаща в източната част на ДРК. M23/ARC допринася за въоръжения конфликт, нестабилността и несигурността в ДРК, по-специално чрез насилие и тежко погазване на правата на човека, включително убийства, нападения и сексуално насилие срещу цивилни лица. Следователно поради ръководната си длъжност в M23/ARC Willy Ngoma е участвал в планирането, ръководенето или извършването на действия, които представляват тежки нарушения или погазване на правата на човека в ДРК. Той е отговорен и за поддържането на въоръжения конфликт, нестабилността и несигурността в ДРК. 8.12.2022 г. 16 William YAKUTUMBA Дата на раждане: 1970 г. Място на раждане: Lunbondia, Южно Киву, ДРК Гражданство: ДРК Пол: мъжки Длъжност или професия: лидер на Coalition Nationale du Peuple pour la Souverainité du Congo (CNPSC); основател и лидер на милицията Mai-Mai Yakutumba William Yakutumba е генерален секретар и командващ Coalition Nationale du Peuple pour la Souverainité du Congo (CNPSC), коалиция на т.нар. милиции Mai-Mai в провинция Южно Киву на ДРК. Той е основател и лидер на една от най-големите милиции в тази коалиция — Mai-Mai Yakutumba. Mai-Mai Yakutumba допринася за въоръжения конфликт, нестабилността и несигурността в ДРК, по-специално чрез насилие и тежко погазване на правата на човека, включително масови убийства на селско население, нападения над цивилни лица, изнасилвания и други актове на сексуално насилие. Mai-Mai Yakutumba също така контролира златните мини в източната част на ДРК, заедно с членовете на CNPSC, които контролират маршрутите за добив. Те се възползват от незаконната експлоатация на злато и търговията с него. Mai-Mai Yakutumba използва печалбите, получени от тази търговия, за да финансира въоръжените си дейности. Следователно поради заеманите от него ръководни функции в CNPSC и в милицията Mai-Mai Yakutumba William Yakutumba участва в планирането, ръководенето или извършването на действия, които съставляват тежки нарушения или погазване на правата на човека в ДРК. Той е отговорен и за поддържането на въоръжения конфликт, нестабилността и несигурността в ДРК, включително чрез незаконната експлоатация на природни ресурси и търговия с тях. 8.12.2022 г. 17 Alain François Viviane GOETZ Дата на раждане: 24.4.1965 г. Място на раждане: Deurne, Антверпен, Белгия Гражданство: Белгия Пол: мъжки Alain Goetz е бизнесмен, който е действителният собственик и бивш директор на дружеството African Gold Refinery Ltd., регистрирано в Уганда. От 2016 г. African Gold Refinery Ltd. получава, купува, рафинира и търгува с незаконно злато с произход от мини в ДРК, контролирани от неправителствени въоръжени групировки, включително Mai-Mai Yakutumba и Raia Mutomboki, които са участвали в дестабилизиращи дейности в провинция Южно Киву. Следователно Alain Goetz се облагодетелства от въоръжения конфликт, нестабилността и несигурността в ДРК чрез незаконната експлоатация на природни ресурси и търговията с тях. 8.12.2022 г.“